Diari Oficial de la Generalitat Valenciana


Sumari del DOGV 7243, del 28-03-2014 (2014/2653)

ORDE 7/2014, de 24 de març, de la Conselleria d'Hisenda i Administració Pública, per la qual s'aproven els models d'autoliquidació i pagaments fraccionats de l'impost sobre activitats que incidixen en el medi ambient.
-------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2014/03/24/7/dof/vci/html**

### Dades del document

Número de DOGV
:   7243

Data del DOGV
:   28-03-2014

Secció del DOGV
:   I. DISPOSICIONS GENERALS

Número del document
:   2014/2653


Data del document
:   24-03-2014

Organisme emissor
:   Conselleria d'Hisenda i Administració Pública

Tipus de document
:   Ordre

Anàlisi jurídica

 Descriptors 

:   * Conselleria d'Hisenda i Administració Pública
    * substància tòxica
    * impost ecològic
    * substància perillosa
    * producció d'energia
    * legislació
    * declaració fiscal
    * hisenda regional
    * procediment administratiu
    * indústria energètica
    * contaminant atmosfèric
    * contaminació
    * transmissió de dades

ORDE 7/2014, de 24 de març, de la Conselleria d'Hisenda i Administració Pública, per la qual s'aproven els models d'autoliquidació i pagaments fraccionats de l'impost sobre activitats que incidixen en el medi ambient. [2014/2653]  
PREÀMBUL  
  
L'article 154 de la Llei 10/2012, de 21 de desembre, de Mesures Fiscals, de Gestió Administrativa i Financera, i d'Organització de la Generalitat, va establir l'impost sobre activitats que incidixen en el medi ambient, aprovat com a mecanisme de compensació a la societat pel cost mediambiental generat per determinades activitats i com a instrument destinat a frenar el deteriorament de l'entorn natural.  
  
El fet imposable de l'impost està constituït pels danys, impactes, afeccions i els riscos per al medi ambient derivats de la realització, en el territori de la Comunitat Valenciana, de les activitats de producció d'energia elèctrica; producció, tinença, depòsit, i emmagatzematge de determinades substàncies considerades perilloses i les que suposen l'emissió de determinats gasos contaminants a l'atmosfera.  
  
Seran subjectes passius de l'impost, a títol de contribuents, les persones físiques o jurídiques i els ens sense personalitat jurídica a què es referix l'apartat 4 de l'article 35 de la Llei 58/2003, de 17 de desembre, General Tributària, que realitzen qualsevol de les activitats a què es referix l'apartat dos de l'article 154 de la mencionada Llei 10/2012, de 21 de desembre.  
Els números 1 i 4 de l'apartat dotze de l'article 154 de l'esmentada llei disposen l'obligació dels contribuents d'efectuar pagaments fraccionats i d'autoliquidar l'impost en el lloc i forma que s'establisquen per orde de la conselleria competent en matèria d'hisenda i d'ingressar l'import del deute tributari. D'altra banda, l'apartat dèsset de l'esmentat article autoritza el conseller competent en matèria d'hisenda perquè determine, mitjançant una orde, els supòsits i condicions en què els obligats tributaris i les entitats a què es referix l'article 92 de la Llei General Tributària podran presentar per mitjans telemàtics autoliquidacions, comunicacions i qualsevol altre document amb transcendència per a la gestió de l'impost, així com els supòsits i condicions en què la dita presentació s'haurà de realitzar a través de mitjans telemàtics. La condició d'empresaris i professionals dels contribuents de l'impost i la necessitat de promoure l'ús de tècniques, mitjans electrònics, informàtics i telemàtics, d'acord amb el que establix l'article 96 de la Llei 58/2003, de 17 de desembre, General Tributària, aconsellen establir com a obligatòria la presentació de les declaracions d'este impost per mitjans telemàtics, si bé, per raons tècniques i d'ordenació dels desenrotllaments tecnològics en l'àmbit dels tributs de la Generalitat, s'estén fins a l'any 2015 el període transitori durant el qual la presentació i l'ingrés podran realitzar-se de manera presencial.  
  
D'altra banda, l'experiència de la gestió d'estos impostos des de la seua implantació aconsella la introducció d'algunes modificacions en la informació a incloure en determinats models d'autoliquidació per a l'ompliment pels contribuents, i este és el motiu que aconsella la derogació de la vigent Orde 14/2012, de 26 de desembre, del conseller d'Hisenda i Administració Pública, per la qual s'aproven els models d'autoliquidació de l'impost sobre activitats que incidixen en el medi ambient i la seua substitució per la present orde.  
  
En virtut d'això, en execució del que disposa la normativa citada i de conformitat amb les facultats conferides per l'article 5 del Decret 19/2012, de 7 de desembre, del president de la Generalitat, pel qual es determinen les conselleries en què s'organitza l'Administració de la Generalitat; per l'article 1 del Decret 20/2013, de 25 de gener, del Consell, pel qual s'aprova el Reglament Orgànic i Funcional de la Conselleria d'Hisenda i Administració Pública, i per l'article 28 de la Llei 5/1983, de 30 de desembre, del Consell, a proposta de la Direcció General de Tributs i Joc, i amb els tràmits previs establits en el Decret 24/2009, de 13 de febrer, del Consell, sobre la forma, l'estructura i el procediment d'elaboració dels projectes normatius de la Generalitat, així com l'informe de l'Advocacia General de la Generalitat i d'acord amb el Consell Jurídic Consultiu:  
  
ORDENE  
  
Article 1. Aprovació del model 641  
1. S'aprova el model 641 «Impost sobre activitats que incidixen en el medi ambient. Producció energia elèctrica. Pagaments fraccionats», inclòs en l'annex I de la present orde.  
Per mitjà d'este model s'efectuaran els pagaments fraccionats de l'impost sobre activitats que incidixen en el medi ambient en la modalitat del fet imposable de «producció d'energia elèctrica», a què es referix la lletra a de l'apartat dos 1 de l'article 154 de la Llei 10/2012, de 21 de desembre, de Mesures Fiscals, de Gestió Administrativa i Financera, i d'Organització de la Generalitat.  
2. El dit model consta dels tres exemplars següents:  
Exemplar per a l'Administració. Full d'autoliquidació.  
Exemplar per al subjecte passiu. Full d'autoliquidació.  
Exemplar per a l'entitat col·laboradora. Full d'autoliquidació.  
  
Article 2. Aprovació del model 642  
1. S'aprova el model 642 «Impost sobre activitats que incidixen en el medi ambient. Producció energia elèctrica. Autoliquidació», inclòs en l'annex II de la present orde.  
Per mitjà d'este model s'efectuaran les autoliquidacions de l'impost sobre activitats que incidixen en el medi ambient en la modalitat del fet imposable de «producció d'energia elèctrica», a què es referix la lletra a de l'apartat dos.1 de l'article 154 de la Llei 10/2012, de 21 de desembre.  
  
2. El dit model consta dels tres exemplars següents:  
Exemplar per a l'Administració. Full d'autoliquidació.  
Exemplar per al subjecte passiu. Full d'autoliquidació.  
Exemplar per a l'entitat col·laboradora. Full d'autoliquidació.  
  
Article 3. Aprovació del model 643  
1. S'aprova el model 643 «Impost sobre activitats que incidixen en el medi ambient. Producció, tinença, depòsit i emmagatzematge de determinades substàncies considerades perilloses. Pagaments fraccionats», inclòs en l'annex III de la present orde.  
Per mitjà d'este model s'efectuaran els pagaments fraccionats de l'impost sobre activitats que incidixen en el medi ambient en la modalitat del fet imposable de «producció, tinença, depòsit i emmagatzematge de substàncies considerades perilloses d'acord amb l'annex I, part 1 Relació de substàncies, i part 2 Categories de substàncies i preparats no denominats específicament en la part 1 del Reial Decret 1254/1999, de 16 de juliol, pel qual s'aproven mesures de control dels riscos inherents als accidents greus en què intervenen substàncies perilloses, sempre que la quantitat present en la instal·lació de què es tracte supere, en qualsevol moment del període impositiu, el 10 % de les que figuren en la columna 3 de l'annex I, part 1 i part 2 del Reial Decret 1254/1999, o el 5 % si es tracta d'instal·lacions situades en terrenys qualificats de sòl urbà», a què es referix la lletra b de l'apartat dos.1 de l'article 154 de la Llei 10/2012, de 21 de desembre.  
  
2. El dit model consta dels tres exemplars següents:  
Exemplar per a l'Administració. Full d'autoliquidació i annex.  
Exemplar per al subjecte passiu. Full d'autoliquidació i annex.  
Exemplar per a l'entitat col·laboradora. Full d'autoliquidació.  
  
Article 4. Aprovació del model 644  
1. S'aprova el model 644 «Impost sobre activitats que incidixen en el medi ambient. Producció, tinença, depòsit i emmagatzematge de determinades substàncies considerades perilloses. Autoliquidació», inclòs en l'annex IV de la present orde.  
Per mitjà d'este model s'efectuaran les autoliquidacions de l'impost sobre activitats que incidixen en el medi ambient en la modalitat del fet imposable de «producció, tinença, depòsit i emmagatzematge de substàncies considerades perilloses d'acord amb l'annex I, part 1 Relació de substàncies, i part 2 Categories de substàncies i preparats no denominats específicament en la part 1 del Reial Decret 1254/1999, de 16 de juliol, pel qual s'aproven mesures de control dels riscos inherents als accidents greus en què intervenen substàncies perilloses, sempre que la quantitat present en la instal·lació de què es tracte supere, en qualsevol moment del període impositiu, el 10 % de les que figuren en la columna 3 de l'annex I, part 1 i part 2 del Reial Decret 1254/1999, o el 5 %, si es tracta d'instal·lacions situades en terrenys qualificats de sòl urbà», a què es referix la lletra b de l'apartat dos.1 de l'article 154 de la Llei 10/2012, de 21 de desembre.  
2. El dit model consta dels tres exemplars següents:  
Exemplar per a l'Administració. Full d'autoliquidació i annex.  
Exemplar per al subjecte passiu. Full d'autoliquidació i annex.  
Exemplar per a l'entitat col·laboradora. Full d'autoliquidació.  
  
Article 5. Aprovació del model 645  
1. S'aprova el model 645 «Impost sobre activitats que incidixen en el medi ambient. Emissió de determinats gasos contaminants. Pagaments fraccionats», inclòs en l'annex V de la present orde.  
Per mitjà d'este model s'efectuaran els pagaments fraccionats de l'impost sobre activitats que incidixen en el medi ambient en la modalitat del fet imposable «d'activitats que emeten a l'atmosfera òxids de nitrogen (NO) o diòxid de sofre (SO2)», a què es referix la lletra c de l'apartat dos.1 de l'article 154 de la Llei 10/2012, de 21 de desembre.  
  
2. El dit model consta dels tres exemplars següents:  
Exemplar per a l'Administració. Full d'autoliquidació i annex.  
Exemplar per al subjecte passiu. Full d'autoliquidació i annex.  
Exemplar per a l'entitat col·laboradora. Full d'autoliquidació.  
  
Article 6. Aprovació del model 647  
1. S'aprova el model 647 «Impost sobre activitats que incidixen en el medi ambient. Emissió de determinats gasos contaminants. Autoliquidació», inclòs en l'annex VI de la present orde.  
Per mitjà d'este model s'efectuaran les autoliquidacions de l'impost sobre activitats que incidixen en el medi ambient en la modalitat del fet imposable «d'activitats que emeten a l'atmosfera òxids de nitrogen (NO) o diòxid de sofre (SO2)», a què es referix la lletra c de l'apartat dos.1 de l'article 154 de la Llei 10/2012, de 21 de desembre.  
2. El dit model consta dels tres exemplars següents:  
Exemplar per a l'Administració. Full d'autoliquidació i annex.  
Exemplar per al subjecte passiu. Full d'autoliquidació i annex.  
Exemplar per a l'entitat col·laboradora. Full d'autoliquidació.  
  
Article 7. Presentació de declaracions en el supòsit de l'activitat de producció d'energia elèctrica  
1. En el cas que s'hagen de presentar declaracions com a conseqüència de l'exercici de l'activitat de producció d'energia elèctrica prevista en la lletra a de l'apartat dos.1 de l'article 154 de la Llei 10/2012, de 21 de desembre, els subjectes passius estaran obligats:  
a) A efectuar pagaments fraccionats, en concepte de pagaments a compte, per mitjà del model 641, en els 20 primers dies naturals dels mesos d'abril, juliol i octubre de cada any natural.  
b) A autoliquidar l'impost i a ingressar l'import del deute tributari per mitjà del model 642 en els 20 primers dies naturals del mes següent a la fi del període impositiu.  
2. No hauran d'efectuar pagaments fraccionats ni presentar autoliquidacions els subjectes passius per activitats exemptes de l'impost.  
3. Quan les activitats de producció d'energia elèctrica impliquen, a més, l'emissió de gasos contaminants a l'atmosfera, i això determine la subjecció a l'impost, d'acord amb el que establix la lletra c de l'apartat dos.1 de l'article 154 de la Llei 10/2012, de 21 de desembre, els subjectes passius hauran de presentar, a més, els models 645 i 647, en els termes i condicions previstos en l'article 10 de la present orde.  
  
Article 8. Presentació de declaracions en el supòsit de l'activitat de producció, tinença, depòsit i emmagatzematge de determinades substàncies considerades perilloses  
1. En el cas que s'hagen de presentar declaracions com a conseqüència de l'exercici de l'activitat de producció, tinença, depòsit i emmagatzematge de substàncies considerades perilloses prevista en la lletra b de l'apartat dos.1 de l'article 154 de la Llei 10/2012, de 21 de desembre, els subjectes passius estaran obligats:  
a) A efectuar pagaments fraccionats, en concepte de pagaments a compte, per mitjà del model 643, en els 20 primers dies naturals dels mesos d'abril, juliol i octubre de cada any natural.  
b) A autoliquidar l'impost i a ingressar l'import del deute tributari per mitjà del model 644 en els 20 primers dies naturals del mes següent a la fi del període impositiu.  
2. No hauran d'efectuar pagaments fraccionats ni presentar autoliquidacions els subjectes passius per activitats exemptes de l'impost.  
3. Quan les activitats de producció, tinença, depòsit o emmagatzematge de substàncies considerades perilloses es deriven únicament d'activitats de producció d'energia elèctrica, els subjectes presentaran, exclusivament, els models 641 i 642 en els terminis previstos en l'article anterior.  
4. Quan les activitats de producció, tinença, depòsit o emmagatzematge de substàncies considerades perilloses impliquen, a més, l'emissió de gasos contaminants a l'atmosfera i això determine la subjecció a l'impost, d'acord amb el que preveu la lletra c de l'apartat dos.1 de l'article 154 de la Llei 10/2012, de 21 de desembre, els subjectes passius hauran de presentar, a més, els models 645 i 647 en els termes i condicions previstos en l'article 10 de la present orde.  
  
Article 9. Presentació de declaracions en el supòsit de l'activitat d'emissió de determinats gasos contaminants  
1. En el cas que s'hagen de presentar declaracions com a conseqüència de l'exercici de l'activitat d'emissió a l'atmosfera d'òxids de nitrogen o diòxid de sofre prevista en la lletra c de l'apartat dos.1 de l'article 154 de la Llei 10/2012, de 21 de desembre, els subjectes passius estaran obligats:  
a) A efectuar pagaments fraccionats, en concepte de pagaments a compte, per mitjà del model 645, en els 20 primers dies naturals dels mesos d'abril, juliol i octubre de cada any natural.  
b) A autoliquidar l'impost i a ingressar l'import del deute tributari per mitjà del model 647 en els dos mesos següents a la fi del període impositiu.  
2. Els subjectes passius no estaran obligats a efectuar pagaments fraccionats quan la base liquidable de l'activitat en el període impositiu precedent haguera sigut igual a zero, com a conseqüència de l'aplicació de les reduccions previstes en l'apartat set.1 de l'article 154 de la Llei 10/2012, de 21 de desembre, de 2012.  
Tampoc estaran obligats a presentar autoliquidació quan la base liquidable de l'activitat en el període impositiu siga zero, com a conseqüència de l'aplicació de les reduccions a què es referix l'apartat anterior.  
3. No hauran d'efectuar pagaments fraccionats ni presentar autoliquidació els subjectes passius per activitats exemptes de l'impost.  
  
Article 10. Lloc i procediment de presentació  
1. L'ompliment i presentació dels models objecte de la present orde s'efectuarà obligatòriament per via telemàtica, d'acord amb el que establix l'Orde de 21 de novembre de 2003, de la Conselleria d'Economia, Hisenda i Ocupació, per la qual s'establixen les condicions generals i el procediment per a la presentació telemàtica de declaracions i declaracions-liquidacions dels tributs la gestió de les quals competix a la Generalitat.  
2. Podran efectuar la presentació telemàtica de les autoliquidacions i la seua documentació annexa, les persones físiques, actuant personalment o a través de representant, o les persones jurídiques que actuen a través de representant legal o voluntari, sempre que, en tots els casos, disposen del número o codi d'identificació fiscal i de la firma electrònica avançada certificada per la Generalitat o per qualsevol altre organisme certificador amb què la Generalitat Valenciana haja subscrit el corresponent conveni d'establiment de relacions de confiança. A este efecte, els substituts dels contribuents o els seus representants usaran les accions oferides per les aplicacions EMK@ qfzijos a la seua disposició en el Portal Tributari de la Generalitat Valenciana a través de la pàgina web: .  
3. El pagament del tribut es podrà efectuar de manera telemàtica o per mitjà d'ingrés en qualsevol de les entitats col·laboradores en la recaptació dels tributs de la hisenda de la Generalitat Valenciana.  
En el cas que l'interessat haja optat pel pagament presencial, per a la presentació telemàtica del document haurà de consignar el número de referència complet (NRC) de l'ingrés proporcionat per l'entitat col·laboradora i quedarà condicionat l'alliberament del pagament a la ulterior verificació de l'ingrés del deute.  
La transmissió telemàtica s'haurà de realitzar en la mateixa data en què tinga lloc l'ingrés resultant d'este. No obstant això, en el cas que hi hagen dificultats tècniques que impedisquen efectuar la transmissió telemàtica de la declaració en la mateixa data de l'ingrés, podrà realitzar-se la dita transmissió telemàtica fins al quart dia natural següent al de l'ingrés. Això no suposarà, en cap cas, que queden alterats els terminis de declaració i d'ingrés previstos en l'apartat dotze.1 de l'article 154 de la Llei 10/2012, de 21 de desembre.  
4. Quan es tracte d'autoliquidacions del model 644 el resultat de les quals siga una quantitat a tornar, estes es consideraran com a sol·licituds de devolució, i s'haurà de fer constar en estos casos l'identificador únic (IBAN) del compte del declarant titular d'este a què haja de realitzar-se la transferència.  
En el cas que el contribuent no tinga compte obert en entitat de crèdit o concórrega alguna altra circumstància que ho justifique, es farà constar este punt adjuntant a la declaració un escrit dirigit al director general competent en matèria de Tributs, el qual, a la vista d'este i després de les pertinents comprovacions, podrà ordenar la realització de la devolució que procedisca per mitjà de l'emissió de xec nominatiu.  
  
  
DISPOSICIÓ TRANSITÒRIA  
  
Única. Declaracions dels anys 2014 i 2015  
1. Les autoliquidacions i pagaments fraccionats corresponents als anys 2014 i 2015 o a realitzar en els dits exercicis, s'hauran de confeccionar, obligatòriament, per mitjà de l'aplicació XBM@ uzhuvd a disposició en el Portal Tributari de la Generalitat a través de la pàgina web: .  
2. Una vegada efectuat, si és el cas, el seu ingrés en qualsevol de les entitats col·laboradores en la recaptació dels tributs de la hisenda de la Generalitat, les declaracions s'hauran de presentar en format paper en el Registre de les direccions territorials d'Hisenda i Administració Pública, sense perjuí del que establix l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Quan s'habiliten les accions de presentació i de pagament telemàtic dels models objecte de la present orde, d'acord amb l'apartat dos de l'article primer de la mencionada Orde de 21 de novembre de 2003, de la Conselleria d'Economia, Hisenda i Ocupació, els contribuents podran efectuar-ne l'ingrés i la presentació d'acord amb el que establix l'article 10 de la present orde.  
  
DISPOSICIÓ DEROGATÒRIA  
  
Única. Disposicions derogades  
1. Queda derogada l'Orde 14/2012, de 26 de desembre, del conseller d'Hisenda i Administració Pública, per la qual s- aproven els models d'autoliquidació de l'impost sobre activitats que incidixen en el medi ambient.  
2. Així mateix, queden derogades totes les disposicions que del mateix rang o d'un rang inferior s'oposen al que disposa la present orde.  
  
DISPOSICIONS FINALS  
  
Primera. Habilitació  
Es faculta la direcció general competent en matèria de tributs perquè dicte totes les instruccions que siguen necessàries per a l'execució de la present orde.  
  
Segona. Entrada en vigor  
La present orde entrarà en vigor l'endemà de la seua publicació en el Diari Oficial de la Comunitat Valenciana.  
  
València, 24 de març de 2014  
  
El conseller d'Hisenda i Administració Pública,  
JUAN CARLOS MORAGUES FERRER


Còpia Permalink ELI